హెచ్.డి.దేవెగౌడ
అతను 1933 మే 18 న మైసూర్ రాజ్యంలో హొలినరసపుర తాలూకాలోని హరదనహళ్ళి గ్రామంలో జన్మించాడు. అతను భారత ప్రభుత్వం చే గుర్తించబడిన వెలుకబడిన కులాలలోని వొక్కలిగ కులానికి చెందినవాడు. అతని తండ్రి దొడ్డె గౌడ వ్యవసాయదారుడు, తల్లి దేవమ్మ గృహిణి. రైతు కుటుంబములో పుట్టిన దేవేగౌడ రైతుగా శిక్షణ పొందాడు. అతను 1950ల చివరిలో హసన్ లోని ఎల్.వి.పాలిటెక్నిక్ నుండి సివిల్ ఇంజనీరింగ్ లో డిప్లొమా పొందాడు. అతను 1954 లో చెన్నమ్మను వివాహమాడాడు. వారికి ఆరుగురు కుమారులు. ఇద్దరు కుమార్తెలు. అతని కూమారులలో హెచ్.డి.రవన్న రాజకీయ నాయకుడు. హెచ్. డి. కుమారస్వామి కర్ణాటక రాష్ట్ర ముఖ్యమంత్రిగా ఉన్నాడు.
బీ.జె.దివాన్
జస్టిస్ బిపిన్‌చంద్ర జీవన్‌లాల్ దివాన్ (బీ.జె.దివాన్) స్వాతంత్ర్య సమరయోధుడు, గుజరాత్ మరియు ఆంధ్రప్రదేశ్ హైకోర్టులకు ప్రధానన్యాయమూర్తి మరియు ఆంధ్రప్రదేశ్ రాష్ట్ర ఆపద్దర్మ గవర్నరు.
బీ.జె.దివాన్, 1919 ఆగస్టు 20న జన్మించాడు. ఈయన విద్యాభ్యాసము అహమ్మదాబాదులో తన తండ్రి జీవన్ లాల్ దీవాన్ స్థాపించిన ప్రొప్రైటరీ ఉన్నత పాఠశాలలో, బొంబాయిలోని విల్సన్ కళాశాల మరియు ప్రభుత్వ న్యాయ కళాశాలలో మరియు బొంబాయి యూనివర్శిటీ స్కూల్ ఆఫ్ ఎకానామిక్స్ అండ్ సోషియాలజీలలో సాగింది.